**Hortobágy Község Önkormányzatának 3. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2023. július 6-ai rendkívüli, nyilvános ülésére**)**

**Tárgy:** A MYW-527 frsz-ú Volkswagen Transporter személygépjármű értékesítése

*Tisztelt Képviselő-testület!*

Hortobágy Község Önkormányzata Magyar Falu Program keretében új 8+1 személyes Ford Tourneo Custom tanyabuszt szerzett be.

Az eddig használt MVB-815 frsz-ú piros Volkswagen Transportert jobb műszaki állapota miatt, Hortobágy Község Önkormányzata fizikai állománya használja a MYW-527 frsz-ú fehér Volkswagen Tranporter helyett.

A MYW-527 frsz-ú fehér Volkswagen Tranporter paraméterei:

* rendszám: MYW-527
* gyártási év: 2006
* hengerűrtartalom: 1896 cm3
* teljesítmény: 63 kW
* üzemanyag: dízel
* futott km: ~ 470 000 km
* állapot: erősen használt belső tér, hiányzó kisebb műanyag fogantyúk, apróbb műanyag elemek, tető belső borítás 1,5 m \* 20 cm-en lóg, ABS hibát jelző lámpa világít, csomagtartó zár visszajelző lámpa néha felvillan.
* műszaki vizsga érvényessége: 2023.08.19.

Hortobágy Község Önkormányzata Képviselő-testülete a MYW-527 frsz-ú személygépjármű értékesítését a 2023.06.23-i ülésén tárgyalta, s ekkor elutasította az egyetlen (1.000.000.- Ft-os) ajánlatot.

A Képviselő-testület által 2023.06.23-án meghozott 87/2023 (VI.23.) Hö. számú határozat alapján 1.500.000.- forint irányáron kell eladásra kínálni a személygépjárművet ismételten egy hónapig Magyarország legnagyobb használtautó értékesítő elektronikus portálján.

A hirdetés még nem került fel a portálra, mivel az ajánlatot adó értesítése után, az ismételten ajánlott egy vételárat (levele mellékletként csatolva), amit kérjük, hogy a tisztelt Képviselő-testület tárgyaljon meg!

Javaslom az önkormányzati tulajdonú MYW-527 frsz-ú fehér Volkswagen Tranporter bruttó 1.200.000 forint összegért értékesíteni, azzal a feltétellel, hogy a leendő vevők a megtekintett állapotnak megfelelően vásárolják meg a gépjárművet.

Kérem a tisztelt Képviselő-testületet, hogy az előterjesztésben foglaltakat megtárgyalni a határozattervezetről döntést hozni szíveskedjen!

**HATÁROZATI JAVASLAT**

Hortobágy Község Képviselő-testülete a Magyarország helyi önkormányzatairól szóló 2011. évi CLXXXIX. törvény 107. § alapján értékesíteni kívánja a tulajdonában álló MYW-527 frsz-ú, fehér Volkswagen Tranportert Molnár Zoltán (lakcím: 4110 Biharkeresztes, Kossuth utca 147.) részére.

A gépjármű eladási ára 1.200.000,- forint.

A vevő a vételárat az adásvételi szerződés aláírásakor köteles megfizetni Hortobágy Község Önkormányzata részére az OTP Bank Nyrt-nél vezetett 11738091-15373498-10060005 számú számlájára történő átutalással, vagy Hortobágy Község Önkormányzat pénztárába történő készpénzes befizetéssel.

A Képviselő-testület felhatalmazza Jakab Ádám András polgármestert, hogy az adásvételi szerződést megkösse.

**Határidő:** 2023. július 30.

**Felelős:** Jakab Ádám András polgármester

Hortobágy, 2023. június 29.

 **Jakab Ádám András**

polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

kirendeltség-vezető